ສະພາ ຄວາມໝັ້ນຄົງ ປະຊຸມສຸກເສີນ ຫາລື ການຍິງລູກສອນໄຟ ຂອງ ເກົາຫຼີເໜືອ
ສະພາຄວາມໝັ້ນຄົງ ເປີດປະຊຸມສຸກເສີນ ກ່ຽວກັບການທົດລອງ ຍິງລູກສອນໄຟ ຂີປະນາວຸດ ຂອງເກົາຫລີເໜືອ ຊຶ່ງເປັນການລະເມີດ ມະຕິອົງການສະຫະຊາຊາດ.
ສະພາຄວາມໝັ້ນຄົງອົງການສະຫະປະຊາຊາດໄດ້ປະຊຸມສຸກເສີນໃນຕອນ ແລງວັນພຸດວານນີ້ ເພື່ອຫາລືກ່ຽວກັບການທົດລອງລູກສອນໄຟເທື່ອຫລ້າສຸດຂອງເກົາຫລີເໜືອ ທີ່ໄດ້ລະເມີດຕໍ່ມະຕິຂອງອົງການສະຫະປະຊາຊາດ ສະຫະລັດ ແລະຍີ່ປຸ່ນ ໄດ້ຮຽກການປະຊຸມ ໃນການປຶກສາຫາລືກັບພັນທະມິດ ຂອງຕົນ ຄືເກົາຫລີໃຕ້ ເພື່ອຮັບມືກັບອັນທີ່ເອກອັກຄະລັດຖະທູດສະຫະລັດ ທ່ານນາງ Samantha Power ເອີ້ນວ່າ ການທ້າທາຍທີ່ມີການວາງແຜນໄວ້ຂອງພຽງຢາງ ການທົດລອງໃນໄລຍະ 24 ຊົ່ວໂມງຜ່ານມານີ້ ແມ່ນເຫດການຫຼ້າສຸດຂອງແຜນ ການ ທ່ານນາງ Power ກ່າວຕໍ່ພວກນັກຂ່າວ ຂະນະທີ່ພວມໄປຮ່ວມກອງປະ ຊຸມ ທ່ານນາງເວົ້າວ່າ ນັບແຕ່ວັນທີ 2 ມີນາເປັນຕົ້ນມາ ແລະການຮັບຜ່ານມະ ຕິ 2270 ພວກເຮົາໄດ້ເຫັນມີການທົດລອງລູກສອນໄຟຂີປະນາວຸດມາແລ້ວ 10 ເທື່ອ ຊຶ່ງການທົດລອງທີ່ມີມາເປັນລຳດັບຢ່າງວ່ອງໄວເຫຼົ່ານີ້ ແມ່ນທ້າທາຍຕໍ່ມະ ຕິຂອງສະພາຄວາມໝັ້ນຄົງສະຫະປະຊາຊາດ ມັນເປັນສິ່ງທີ່ຮັບເອົາບໍ່ໄດ້ເດັດຂາດ ທ່ານນາງ Power ຮຽກຮ້ອງໃຫ້ສະພາຄວາມໝັ້ນຄົງປະນາມເກົາຫລີເໜືອໃນ ທັນທີ ຫລັງຈາກການປະຊຸມກັນແບບປິດລັບເປັນເວລານຶ່ງຊົ່ວໂມງແລ້ວ ປະທານສະ ພາ ຮອງເອກອັກຄະລັດຖະທູດຝຣັ່ງ ທ່ານ Alexis Lamex ກໍກ່າວວ່າ ໄດ້ມີ ທັດສະນະຄວາມເຫັນຢ່າງກວ້າງຂວາງທີ່ວ່າ ການຍິງທົດລອງນີ້ລະເມີດຕໍ່ທຸກມະ ຕິຂອງສະພາຄວາມໝັ້ນຄົງ ທ່ານ Lamex ກ່າວຕື່ມວ່າ ທ່ານຄາວ່າຈະມີການ ອອກຖະແຫຼງການຂອງສະພາຄວາມໝັ້ນຄົງພາຍໃນມື້ສອງມື້ນີ້ ມັນບໍ່ແມ່ນເປັນເລື້ອງທີ່ຜິດປົກກະຕິແຕ່ປະການໃດທີ່ສະພາຄວາມໝັ້ນຄົງຊຶ່ງປະ ກອບດ້ວຍ 15 ປະເທດນັ້ນ ໄດ້ໃຊ້ເວລາຫລາຍໆມື້ ຖ້າຫາກບໍ່ແມ່ນຫລາຍໆອາ ທິດເພື່ອຕອບໂຕ້ຕໍ່ເກົາຫລີເໜືອ ຫລັງຈາກທີ່ປະເທດດັ່ງກ່າວໄດ້ຍິງທົດລອງລູກ ສອນໄຟຂີປະນາວຸດແລະລະເບີດນິວເຄລຍ ໃນເດືອນມີນາປີນີ້ ສະພາຄວາມໝັ້ນຄົງ ໄດ້ຮັບຮອງເອົາມະຕິ 2270 ຊຶ່ງເປັນການ ລົງໂທດຢ່າງໜັກສະບັບໃໝ່ຕໍ່ພຽງຢາງ ທີ່ໄດ້ທົດລອງລະເບີດນິວເຄລຍຄັ້ງ ທີ 4 ແລະຍິງລູກສອນໄຟໄລຍະໄກ ການລົງໂທດແມ່ນຮວມທັງ ໂຈະບໍ່ໃຫ້ມີການໂອນເງິນແລະຈຳກັດການຄ້າແຮ່ທາດທີ່ມີກຳໄລງາມຂອງເກົາຫຼເໜືອ ທີ່ປະ ກອບເປັນຫລາຍກວ່າເຄິ່ງນຶ່ງຂອງການສົ່ງອອກ ໃນມູນຄ່າ 2 ພັນ 500 ລ້ານ ໂດລາໄປຍັງຈີນແຕ່ພຽງປະເທດດຽວເທົ່ານັ້ນ